ขายเทนเดอร์ก็บ้าแล้ว! JAS ไม่สนราคารับซื้อ พุ่งสนั่นเกือบ 5%
ขายเทนเดอร์ก็บ้าแล้ว! JAS ไม่สนราคารับซื้อ พุ่งสนั่นเกือบ 5% ล่าสุด ณ เวลา 11.43 น. อยู่ที่ 7.60 บาท บวก 0.35 บาท หรือ 4.83% สูงสุด 7.70 บาท ต่ำสุด 7.25 บาท ด้วยมูลค่าซื้อขาย 1.60 พันล้านบาท
21 ก.ย. 2559

ผู้สื่อข่าวรายงานว่า ราคาหุ้นบริษัทจัสมิน อินเตอร์เนชั่นแนล จำกัด (มหาชน) หรือ JAS ล่าสุด ณ เวลา 11.43 น. อยู่ที่ 7.60 บาท บวก 0.35 บาท หรือ 4.83% สูงสุด 7.70 บาท ต่ำสุด 7.25 บาท ด้วยมูลค่าซื้อขาย 1.60 พันล้านบาท ขณะที่ดัชนีหุ้นไทยโดยรวมบวก 0.90%

โดย บล.ทิสโก้ ระบุในบทวิเคราะห์ แนะนำ “ถือ” JAS โดยมองว่าเป็นผลบวกต่อรายย่อย แต่แนวโน้มในระยะยาวยังไม่ชัดเจนทั้งนี้ JAS ได้ประกาศการทำ Tender Offer ส่งผลให้ราคาหุ้นปรับตัวเพิ่มขึ้นเป็นอย่างมากและทำให้ความน่าสนใจลดลงจากการแข่งขันของธุรกิจบรอดแบนด์ที่เพิ่มขึ้น แต่โอกาสที่จะมีผู้ซื้อกิจการต่อยังมีความเป็นไปได้
โดยเมื่อวันที่ 19 ก.ย. นายพิชญ์ โพธารามิก ได้ประกาศทำ Tender Offer หุ้น 4.091 พันล้านหุ้น ที่ราคา 7.25 บาท และใบสำคัญแสดงสิทธิที่ 2.7 พันล้านหน่วย ที่ราคา 3.68 บาท โดย SCB จะให้เงินกู้ยืมแก่ตระกูลโพธารามิก ยังคงประมาณการและคำแนะนำจนกว่าการซื้อหุ้นจะสำเร็จ
สำหรับแนวโน้มของธุรกิจหลังการซื้อหุ้นคืนเต็มไปด้วยการแข่งขันและต้นทุนที่เพิ่มขึ้น สำหรับผู้ถือหุ้นรายย่อยเรามองว่าการขายหุ้นเป็นตัวเลือกที่ดี แต่อย่างไรก็ตาม การที่ไม่นำ JAS ออกจากตลาด ทำให้ JAS สามารถนำหุ้นไปขายให้กับกลุ่มที่ 3 ได้ แต่ยังไม่รู้ว่าเป็นใครและราคาเท่าไร และในด้านของ SCB การปล่อยสินเชื่อให้กับ JAS เป็นการข้ามเส้นทางธุรกิจ ซึ่งมองว่าเป็นผลลบต่อธนาคารและมีการเจรจาในอนาคตรออยู่สำหรับ JAS
ด้าน บล.ซีไอเอ็มบี ระบุในบทวิเคราะห์ แนะนำ “ซื้อ” โดยมองว่าราคาทำคำเสนอซื้อเป็นปัจจัยผลักดันราคาหุ้น ทั้งนี้ JAS เสนอซื้อหุ้นและใบสำคัญแสดงสิทธิของบริษัทที่ราคา 7.25 บาทและ 3.68 บาท เมื่อเทียบกับราคาปัจจุบัน ราคาเสนอซื้อจะให้ผลตอบแทนที่แทบไม่มีความเสี่ยงแก่ผู้ถือหุ้นในอัตรา 9% และ 15% สำหรับผู้ถือ JAS-W3 เป็นเวลา 7 วัน